stanford-oval/wikipedia huggingface dataset:
אדית מאסי
ביוגרפיה

מאסי נולדה בעיר ניו יורק למשפחה יהודית בת 10 ילדים, הוריה היו יהודית מאוסטריה במקור. אביה הביולוגי שמואל דורנפלד היה חייל במלחמת העולם הראשונה ונפטר 5 חודשים לאחר לידתה, כתוצאה מפגיעת גז בחזית. אמה בסי לנסנק נישאה מחדש למקס גרודסקי ונולדו לה ילדים נוספים, אחיה של מאסי, מוריס, סיפר כי הוריהם "פשוט הרימו ידיים יום אחד, זרקו את אלה שלא יכלו להסתדר בעצמם בבית יתומים מקומי ונעלמו". בסרט התיעודי "מכתבי אהבה לאדי", מאסי סיפרה שגדלה בבית יתומים ולבסוף נשלחה לבית אומן. משפחתה האומנות התנכלה לה וכשהייתה נערה ברחה להוליווד. בסרט התיעודי "דיווין ווטרס" אמרה מאסי "נולדתי בניו יורק אבל גדלתי בדנוור שבקולורדו. הייתי משוגעת על סרטים, אז הלכתי לקליפורניה בניסיון להיכנס לאחד, אבל במקום זה נהייתי ברמנית."
בשנת 1946 התחתנה מאסי עם חייל בשם סילביו גיגנט. חמש שנים לאחר מכן עזבה אותו כי נהייתה, לדבריה, "חסרת מנוחה".
בהמשך עברה מאסי להתגורר בבולטימור שבמרילנד והחלה לעבוד כמלצרית בבית מלון מקומי. ג'ון ווטרס פגש במאסי כשעבדה במלון בשנת 1969 והציע לה להשתתף בסרטו Multiple Maniacs בו שיחקה את עצמה, ובהמשך השתתפה מאסי בעוד ארבעה מסרטיו של ווטרס. בתחילת שנות ה-70 התפטרה מאסי מעבודתה בבית המלון ופתחה בבולטימור חנות יד שנייה בשם "שקית הקניות של אדית".
בסוף שנות ה-70 ותחילת שנות ה-80, מאסי ניצלה את הפרסום שקיבלה בעקבות ההשתתפות בסרטיו של ווטרס והופיעה כזמרת של להקת הפאנק "אידי והביצים". בנוסף היא הצטלמה לסדרת כרטיסי ברכה.
כשלא יכלה עוד לעמוד בחורפים של בולטימור, עברה מאסי לוניס שבקליפורניה, שם הקימה חנות יד שנייה נוספת בעזרת הכסף שהרוויחה בסרטיו של ווטרס.
ב-1982 הקליטה מאסי גרסת כיסוי לשיר " Big Girls Don't Cry" של להקת ארבע העונות.
מותה

מאסי מתה בלוס אנג'לס מסיבוכים בלימפומה וסוכרת ב-24 באוקטובר 1984. גופתה נשרפה אחרי מותה.
פילמוגרפיה

| שנה | סרט | תפקיד |
| --- | --- | --- |
| 1970 | Multiple Maniacs | אדית/הבתולה מארי |
| 1972 | פינק פלמינגוס | אדי |
| 1974 | Female Trouble | דודה איידה |
| 1975 | Love Letter to Edie | עצמה |
| 1976 | Edith's Shopping Bag | עצמה |
| 1977 | Desperate Living | המלכה קרלוטה |
| 1981 | Polyester | קאדלס קובינסקי |
| 1983 | My Breakfast with Blassie | עצמה |
| 1984 | Mutants in Paradise | ד"ר דורצ'פול |
| 1985 | Divine Waters | עצמה |
| 2000 | In Bad Taste | עצמה |
| 2005 | Midnight Movies: From the Margin to the Mainstream | עצמה |
| 2013 | I Am Divine | עצמה |
הערות שוליים

↑  Edith Massey’s Long-lost Brother, the College Professor
↑  Edith Massey - Big Girls Don't Cry / Punks, Get Off The Grass, Discogs (באנגלית)
↑  Veteran actress dies at age 66. Lodi News-Sentinel. October 25, 1984. p. 20.
| --- | --- |
בקרת זהויות :  BNE: XX1244902  BnF: cb15069897p (data)  GND: 1214760090  ICCU: RMBV293968  ISNI: 0000 0001 1471 2621  LCCN: no98098086  MusicBrainz: 8dcef7b6-55d2-4c73-9887-79432a2b76f5  SNAC: w67f7zz8  SUDOC: 128466235  VIAF: 42130395   WorldCat (עם VIAF): 42130395
אברורה סנקט פטרבורג

| --- | --- |

 מידע כללי
 שם מלא:  מועדון קטרגל נשים אברורה
 תאריך ייסוד:  1990
 נשיא:  אדוארד בטקין
 ליגה:  ליגת העל הרוסית בקטרגל נשים
מועדון קטרגל נשים "אברורה" (ברוסית: ФК "Аврора") הוא מועדון קטרגל נשים מקצועני, מרובע קלינין שבעיר סנקט פטרבורג המתמודד באליפות רוסיה בקטרגל נשים. מאז 2008 משתתפת במסגרות המקצועניות של התאחדות הקטרגל הרוסית וברבות השנים התבססה כאחת מקבוצות קטרגל נשים הטובות ברוסיה. היא זכתה שש פעמים באליפות המדינה וזכתה בגביע הרוסי שלוש פעמים.
היסטוריה

הקבוצה נוסדה בשנת 1990 בשם "דינמו פרומוטיי", כחלק מאגודת דינמו. ב-22 בדצמבר 1992 הקבוצה נפרדה מאגודת דינמו וקיבלה את שמה הנוכחי. בשנת 1994 החלה להשתתף בטורנירי קטרגל, לאחר שקודם היוותה קבוצת כדורגל נשים.
בעונת 2017 העפילה לגמר הגביע וסיימה במקום השלישי באליפות המדינה והגיעה להישג השיא שלה במפעלים האירופיים כשסיימה במקום השלישי באותה עונה, בטורניר ליגת האלופות בקטרגל נשים.
בעונת 2022 העפילה לחצי גמר אליפות רוסיה ולפיינל-פור הגביע הרוסי.
תארים

ליגת העל הרוסית בקטרגל נשים
זכייה (6): 2010, 2014, 2016, 2018, 2019, 2020
סגנות (5): 2009, 2012, 2013, 2015, 2021
מקום שלישי (2): 2011, 2017
הגביע הרוסי בקטרגל נשים
זכייה (4): 2010, 2016, 2018, 2020
סגנות (4): 2011, 2012, 2013, 2017
Real Love (שיר של הביטלס)

| --- | --- |

 שיר בביצוע ג'ון לנון
 מתוך האלבום Imagine: John Lennon
 יצא לאור:  10 באוקטובר 1988
 תאריך הקלטה:  אוקטובר, 1979
 סוגה:  פופ רוק 
 שפה:  אנגלית 
 אורך:  2:48
 חברת תקליטים:  EMI, פרלופון
 כתיבה:  ג'ון לנון
 לחן:  ג'ון לנון 
 הפקה:  ג'ון לנון, יוקו אונו
 
"Real Love" הוא שיר שנכתב על ידי המוזיקאי הבריטי ג'ון לנון, לשעבר חבר להקת הביטלס. הוא הקליט שישה דמואים של השיר בשנים 1979 ו-1980 עם "Real Life", שיר אחר שהתמזג עם "Real Love". ב-1988 יצא לאחר מותו הטייק השישי לפסקול הסרט התיעודי דמיין. בשנת 1995, הדמו שלו הושלם על ידי חבריו לשעבר ללהקת הביטלס (פול מקרטני, ג'ורג' האריסון ורינגו סטאר) כחלק מפרויקט The Beatles Anthology, יחד עם "Free as a Bird".
השיר יצא כסינגל של הביטלס בשנת 1996 בבריטניה, ארצות הברית ומדינות רבות אחרות. השיר הגיע בהתאמה למקומות 4 ו-11 במצעד הסינגלים הבריטי והאמריקאי, וזכה בתקליט זהב מהר יותר ממספר סינגלים אחרים של הלהקה. השיר לא נכלל ברשימת ההשמעה של רדיו 1 של ה-BBC, מה שגרר ביקורת מצד מעריצים וחברי פרלמנט בריטים. השיר פותח את האלבום Anthology 2 של הביטלס. זהו הסינגל האחרון של הביטלס שהפך ללהיט טופ 40 בארצות הברית, השיר האחרון שיצא לאור של חומרים חדשים המיוחס לביטלס, והאחרון שמקורו ונכלל באלבום, כמו גם הלהיט האחרון שהגיע לטופ 10 בבריטניה.
הקלטה לאחר המוות

לפני פרויקט האנתולוגיה, הכי קרוב שהביטלס התאחדו בהקלטה (בזמן שכל ארבעת החברים עדיין היו בחיים) היה באלבום Ringo של סטאר ב-1973, כאשר לנון, האריסון וסטאר שיתפו פעולה בשיר "I'm the Greatest". בתחילת שנות ה-90, הרעיון לבצע מחדש כמה משיריו הישנים של לנון קיבל השראה ממנהל הביטלס לשעבר ניל אספינל והאריסון, שביקש לראשונה כמה דמואים מאונו. בינואר 1994 נסע מקרטני לניו יורק כדי להיכנס להיכל התהילה של הרוק אנד רול. בזמן שהותו שם, הוא קיבל לפחות ארבעה שירים מאונו. לדברי אספינל, היו אלה "שתי קלטות" ש"היו יכולות להיות חמש או שש רצועות". אונו אמרה על האירוע: "הכל הסתדר לפני כן, פשוט ניצלתי את ההזדמנות כדי למסור את הקלטות באופן אישי לפול. לא פירקתי את הביטלס, אבל הייתי שם באותו זמן, אתה יודע? עכשיו אני במצב שבו אני יכולה להחזיר אותם יחד ולא הייתי רוצה להפריע לזה".
בראיון אמר מקרטני:
יוקו אמרה "יש לי כמה שירים שאני אנגן לך, אולי יעניין אותך". מעולם לא שמעתי אותם לפני כן, אבל היא הסבירה שהם די מוכרים למעריצי לנון כבוטלגים. אמרתי ליוקו, "אל תכפי עלינו יותר מדי תנאים, זה באמת קשה לעשות את זה, מבחינה רוחנית. אנחנו לא יודעים, יכול להיות שנשנא אחד את השני אחרי שעתיים באולפן ופשוט נצא החוצה. אז אל תציבו תנאים, זה מספיק קשה. אם זה לא מסתדר, אפשר להטיל וטו". כשאמרתי לג'ורג' ורינגו שהסכמתי לזה, הם אמרו, "מה? מה אם אנחנו אוהבים את זה?" זה לא הגיע לזה, למזלנו.
מקרטני, האריסון וסטאר מיקדו את תשומת ליבם בארבעה שירים: "Free as a Bird", "Real Love", "Grow Old with Me" ו-"Now and Then". מבין אלה, הם הכי אהבו את "Free as a Bird", ועבדו עליו קשה. בסופו של דבר השיר יצא כסינגל החדש הראשון של הביטלס מאז 1970. שאר חברי הביטלס הפנו את תשומת ליבם לשיר "Real Love", אשר, לדברי המפיק השותף ג'ף לין מאוחר יותר, לפחות "הכיל סט שלם של מילים".
עבודה באולפן

לאחר שג'ורג' מרטין סירב להפיק את ההקלטה החדשה, הביאו הביטלס את ג'ף לין מלהקת Electric Light Orchestra, שעבד רבות עם האריסון, כולל כחלק מהלהקה טרבלינג וילבוריס, וכבר היה שותף להפקת השיר Free as a Bird. הבעיה הראשונה שהצוות נאלץ להתמודד איתה הייתה האיכות הנמוכה של הדמו, שכן לנון הקליט אותו ברשמקול ידני. לין סיפר:
ניסינו מערכת הפחתת רעשים חדשה, וזה באמת עבד. הבעיה שהייתה לי עם "Real Love" הייתה שלא רק שהיה זמזום של 60 מחזורים בחשמל, הייתה גם כמות נוראית של שריקה, כי היא הוקלטה ברמה נמוכה. אני לא יודע כמה דורות אחרי העותק הזה היה, אבל הוא נשמע לפחות כמו זוג. אז הייתי צריך להיפטר מהשריקה ומזמזום החשמל, ואז היו קליקים לאורך כל הדרך... היינו מבלים על זה יום, ואז מקשיבים ועדיין מוצאים עוד המון דברים לא בסדר... זה לא השפיע על קולו של ג'ון, כי התמודדנו רק עם האוויר סביבו, בין המשפטים. זה לקח בערך שבוע לנקות לפני שזה אפילו היה שמיש וניתן להעביר מאסטר DAT. לשים מוזיקה טרייה זה היה החלק הקל!
אף על פי ש-"Real Love" היה שלם יותר מ-"Free as a Bird", שדרש תוספת של כמה מילים על ידי מקרטני, השיר סבל גם מבעיות בתזמון של לנון. לין נזכר כי "נדרשה עבודה רבה כדי להשיג את הכל בזמן כדי שהאחרים יוכלו לנגן בו". לין הדגיש כי שלושת חברי הביטלס הנותרים היו להוטים להבטיח שהשיר יישמע מאוד "ביטלסי": "מה שניסינו לעשות היה ליצור אלבום שהוא על-זמני, אז התרחקנו משימוש בציוד חדיש. לא רצינו להפוך את זה לאופנתי".
קליפ

הקליפ של הסינגל כולל צילומים של שלושת הביטלס הנותרים שהוקלטו בסאסקס, מעורבבים עם צילומים של הביטלס שצולמו במהלך הקריירה שלהם, כולל קליפ קצר של רינגו סטאר מתופף מסרט הסולו של פול מקרטני Give My Regards to Broad Street. ג'ף וונפור, שביים את הסרט התיעודי "אנתולוגיה", צילם את השלושה באולפן עם מצלמת וידאו ידנית, מכיוון שהם לא רצו להיות מודעים להקלטה במצלמה. קווין גודלי, שביים את הקליפ, אמר שהוא נועד להיות "זבוב על הקיר".
שחרור

אף על פי שהשיר "Real Love" יצא כסינגל בבריטניה וארצות הברית ב-4 במרץ 1996, הפעם הראשונה שהשיר שודר בפומבי הייתה ב-22 בנובמבר 1995, כאשר רשת הטלוויזיה האמריקאית, ABC שידרה את הפרק השני של האנתולוגיה של הביטלס. הסינגל נכנס לראשונה למצעד הבריטי ב-16 במרץ 1996 במקום ה-4, ומכר 50,000 עותקים בשבוע הראשון לצאתו. הביצועים של הסינגל במצעד הפזמונים הופרעו לאחר מכן על ידי הרחקת השיר "Real Love" מרשימת ההשמעה של BBC Radio 1. סוכנות הידיעות רויטרס, שתיארה את הרדיו כ"תחנת מוזיקת הפופ הגדולה ביותר בבריטניה", דיווחה כי התחנה הכריזה: "זה לא מה שהמאזינים שלנו רוצים לשמוע... אנחנו תחנת מוזיקה עכשווית".
דובר הביטלס, ג'ף בייקר, הגיב באומרו כי תגובת הלהקה הייתה "זעם. הלם והפתעה. עשינו מחקר אחרי שהאנתולוגיה הושקה וזה גילה ש-41% מהרוכשים היו בני נוער". פעולות התחנה עמדו בניגוד חריף למה שהתרחש בהשקת "Free as a Bird" שנה קודם לכן, כאשר BBC Radio 1 הפך לתחנה הראשונה שהשמיעה את השיר על גלי האתר הבריטי. ההדרה של "Real Love" עוררה תגובה חריפה גם מצד המעריצים, וגררה תגובה מצד שני חברי פרלמנט. חבר הפרלמנט השמרני הארי גרינוויי כינה את הפעולה צנזורה, ודחק בתחנה לבטל את מה שכינה איסור.
מקרטני כתב מאמר בן 800 מילים לעיתון הבריטי דיילי מירור על האיסור לכאורה, שבו הצהיר: "הביטלס לא צריכים שהסינגל החדש שלנו, 'Real Love', יהיה להיט. זה לא שהקריירה שלנו תלויה בזה... זה מאוד מעודד לדעת שבעוד שמלכי הגן של BBC Radio 1 עשויים לחשוב שהביטלס מבוגרים מכדי לנגן, נראה שהרבה להקות בריטיות צעירות לא חולקות את הדעה הזו. אני תמיד קורא איך להקות כמו אואזיס נותנות קרדיט גלוי לביטלס כהשראה, ואני שמח שאני יכול לשמוע את הביטלס בהרבה מהמוזיקה שקיימת היום". המכתב פורסם ב-9 במרץ, יום לאחר BBC Radio 1 הכריז על "האיסור".
"Real Love" נפל מהמצעד הבריטי תוך שבעה שבועות, ומעולם לא הגיע למקום ה-4. בארצות הברית, הסינגל נכנס למצעד ב-30 במרץ, והגיע למקום ה-11. לאחר ארבעה חודשים נמכרו בארצות הברית 500,000 עותקים. אלבום האוסף של הביטלס Anthology 2, שכלל את השיר, הגיע בסופו של דבר לראש מצעד האלבומים הבריטי והאמריקאי.
קרדיטים

ג'ון לנון - שירה, פסנתר
פול מקרטני - קולות רקע, גיטרה אקוסטית, פסנתר, גיטרת בס, קונטרבס, הרמוניום, צ'מבלו, כלי הקשה
ג'ורג' האריסון - קולות רקע, גיטרות חשמליות, גיטרת סלייד, גיטרה אקוסטית, כלי הקשה
רינגו סטאר - קולות רקע, תופים, כלי הקשה
ג'ף לין - קולות רקע, גיטרה
הערות שוליים

1 2 3  Gobnotch's Recording Sessions Update - February & March 1994, web.archive.org, ‏2007-10-23
1 2 3  Jeff Lynne & The Beatles, www.face-the-music.de
1 2 3  Gobnotch's Recording Sessions Update - February 1995, web.archive.org, ‏2007-11-04
1 2  Beatles British singles, web.archive.org, ‏2005-09-04
1 2  BBC in "oldies" row over ban on Beatles single, web.archive.org, ‏2007-09-27
↑  Gobnotch's Recording Sessions Update - March 4 1996, web.archive.org, ‏2007-10-07
↑  Paul McCartney's 1996 Letter In Defense Of Old Music, Cosmic (באנגלית אמריקאית)
↑  CASH BOX Top 100 Pop Singles, web.archive.org
↑  Beatles American singles, web.archive.org, ‏2005-06-24
↑  The Official UK Charts Company : ALL THE No.1's, web.archive.org, ‏2007-09-29
↑  The Beatles - Anthology 2 Album Reviews, Songs & More | AllMusic (באנגלית), נבדק ב-2023-10-04
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: 2f274d20-dbab-3f5f-91e5-022cd2e0793d
אברוקה

| --- | --- |

 נתונים גאוגרפיים
 מיקום:  מפרץ ריגה 
 קואורדינטות:  58°09′50″N 22°30′14″E﻿ / ﻿58.163888888889°N 22.503888888889°E﻿ / 58.163888888889; 22.503888888889
 שטח:  8.78 קילומטר רבוע
 נתונים מדיניים
 מדינה:  אסטוניה 
 אוכלוסייה:  16 (31 בדצמבר 2011)
 אזור זמן:  UTC+2
  (למפת אסטוניה מוגדלת) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיאברוקה(למפת אסטוניה רגילה) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיאברוקה
 
אברוקה (באסטונית: Abruka) אי במפרץ ריגה, מדרום לאי סארמאה הכלול באסטוניה. אברוקה כלולה בתת-המחוז קארמה שבמחוז סארה.
היסטוריה

תעודות ראשוניות על התיישבות אנושית באי החלו בימי-הביניים, כשבישוף מקומי הקים שם אחוזה להכלאת סוסים. אנשים התקבעו באי החל במאה ה-18.
בשנת 1878 הוקם באי "פארק איילים", כש-13 איילים הובאו מאיים סמוכים. האיילים התרבו וכיום הם מסתובבים חופשי באי.
בשנת 1931 הוקם באי מגדלור בגובה של 36 מטר.
בשנת 1960 הוקם באי מרכז קהילתי, אך כשהסתיים העשור החלו להשתמש בו כמוזיאון.
בשנת 1994 הוצבה בבית-הקברות המקומי אנדרטה לזכר 852 אנשים שנהרגו בטביעת אונייה.
גאוגרפיה

שטח האי אברוקה הוא 8 קמ"ר בלבד, ובין סארמאה ואברוקה מפריד 6 ק"מ של ים. אוכלוסייתו מונה כמה עשרות בני אדם. שלושה איונים מקיפים את האי: ואהאסה, קאסלאיד ולינוסיטמאה (כשפירוש שמו של האחרון "ארץ צואת הציפורים").
אברופייסקי

| --- | --- |

 מידע כללי
 סוג:  מרכז קניות 
 כתובת:  כיכר קייבסקוגו ווקזלה, בית 2
 מיקום:  מוסקבה
 מדינה:  רוסיה
 בעלים:  גוד ניסנוב
 נגישות:  רכבת תחתית :   קייבסקאיה   קייבסקאיה (אנ')   קייבסקאיה
 הקמה ובנייה
 תקופת הבנייה:  ?–2006
 תאריך פתיחה רשמי:  2006 
 מידות
 שטח:  180,000 מ"ר 
 קומות:  7.2 
 קואורדינטות:  55°44′41″N 37°33′59″E﻿ / ﻿55.7446°N 37.5665°E﻿ / 55.7446; 37.5665
 www.evropeisky.ru
  (למפת מוסקבה מוגדלת) אברופייסקי(למפת מוסקבה רגילה) אברופייסקי he
 
אטריום של הקניון
אברופייסקי (ברוסית: Европейский) הוא מרכז קניות הממוקם על כיכר תחנת הרכבת קייבסקי ברובע דורוגומילובו במוסקבה. עם 140 אלף מבקרים ביום, אברופייסקי הוא מרכז הקניות המבוקר ביותר ברוסיה, והשני הכי מבוקר בעולם אחרי קניון דובאי באמירויות הערביות.
מבנה

לאברופייסקי צורת משולש עם פינה משופעת. לבניין 7 מפלסים על קרקעיים ו-2 תת-קרקעיים, 9 קבוצות כניסה וכניסה נפרדת מתחנת קייבסקאיה. החניונים הראשיים יכולים להכיל 1200 מכוניות והם ממוקמים בקומות 5 ו-6.
הארגון הפנימי של מרכז הקניות בנוי סביב 5 אטריומים: הראשי, שנקרא "מוסקבה", והמשניים - "פריז", "רומא", "לונדון" ו"ברלין". הקומות מחוברות באמצעות מדרגות, מעליות וקבוצות של מדרגות נעות זוגיות. עיצוב האטרומים נעשה תוך התייחסות לסגנונות האדריכליים של בירות אירופה.
כ-500 חנויות ממוקמות על 63,000 מ"ר של שטח מושכר באברופייסקי.
הערות שוליים

↑  Рейтинг самых посещаемых ТРЦ, Retail.ru, ‏2012-10-08 (ברוסית)
Unstoppable (אלבום)

Unstoppable (בעברית: בלתי ניתן לעצירה) הוא אלבום הבכורה של הזמרת-יוצרת הקולומביאנית קרול ג'י. האלבום יצא לאור ב-27 באוקטובר 2017 על ידי חברת התקליטים יוניברסל מיוזיק לטין אנטרטיינמנט.
עם יציאתו נכנס האלבום אל המקום ה-2 במצעד האלבומים הלטיניים, וה-192 במצעד הבילבורד 200.
רקע והפקה

האלבום הופק על ידי אנדרה טורס, מאוריציו רנגיפו ואובי דראמס. על שם האלבום ומשמעותו אמרה קרול ג'י כי:
"האלבום הזה יצא בזכות המון חוויות, ידע, עליות ומורדות וכולי, שאפשרו לי לראות כי רק נחישות יכולה לעזור לי להשיג מקום בעולם המוזיקה. לפעמים אתה מקבל מה שאתה רוצה, לפעמים אתה לא, אבל בסופו של דבר אתה תמיד מנצח. אין שום דבר שיכול לעצור אותי ואני מוכנה לקחת על עצמי את המשך הקריירה שלי כאחת ש-"לא ניתנת לעצירה". זה המוטו שלי; זה מה שאני חיה. אני יודעת מה אני רוצה ואני אהיה בלתי ניתנת לעצירה עד שאני אקבל את מה שאני רוצה!"
באלבום נכללים כשבעה סינגלים בסך הכל, כאשר הבולט ביותר מביניהם הוא השיר "Ahora Me Llama", שהפך ללהיט בינלאומי, והצליח למכור בארצות הברית לבד, למעלה מ-600 אלף עותקים, וביוטיוב צבר למעלה מ-600 מיליון צפיות.
רשימת רצועות

| Unstoppable> מס' | Unstoppable> שם | Unstoppable> כותב(ים) | Unstoppable> משך | Unstoppable>  | Unstoppable>  | Unstoppable>  | Unstoppable>  | Unstoppable>  | Unstoppable>  |
| --- | --- | --- | --- | --- | --- | --- | --- | --- | --- |
| 1. | Ganas de Ti  | קרולינה ג'ירלדו, דניאל אקוואריה | 2:47 |  |  |  |  |  |  |
| 2. | La Dama  | ג'ירלדו, אקוואריה, חוסה קוסקוללה, חורחה קרבלו, גבריאל מדינה | 3:28 |  |  |  |  |  |  |
| 3. | Hello  | ג'ירלדו, אקוואריה, חואן רוסאדו | 3:15 |  |  |  |  |  |  |
| 4. | El Pecado  | ג'ירלדו, אקוואריה | 3:11 |  |  |  |  |  |  |
| 5. | A Solas  | ג'ירלדו, אקוואריה | 3:20 |  |  |  |  |  |  |
| 6. | Ahora Me Llama  | ג'ירלדו, אקוואריה, בניטו מרטינז | 3:55 |  |  |  |  |  |  |
| 7. | Eres Mi Todo  | ג'ירלדו, אקוואריה, רוני ולסקו, ג'ון מרין, ג'סייד רמירז | 3:07 |  |  |  |  |  |  |
| 8. | Amor No Hay  | ג'ירלדו, אקוואריה | 3:22 |  |  |  |  |  |  |
| 9. | A Ella  | ג'ירלדו, מאוריציו רנגיפו, אנדרה טורס | 3:18 |  |  |  |  |  |  |
| 10. | Muñeco de Lego  | ג'ירלדו, אקוואריה | 2:44 |  |  |  |  |  |  |
| 11. | Casi Nada  | ג'ירלדו, אקוואריה, אנדי קליי, גבריאל רודריגז, גוסטבו אלברטו, הקטור ריוורה | 3:38 |  |  |  |  |  |  |
| 12. | Lo Sabe Dios  | ג'ירלדו, אקוואריה, פרננדו טובון | 2:27 |  |  |  |  |  |  |
| 13. | Ahora Me Llama (Remix)  | ג'ירלדו, אקוואריה, מרטינז, קוואבו | 4:11 |  |  |  |  |  |  |
| משך כולל: | משך כולל: | משך כולל: | 42:43 |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  ארצות הברית | בילבורד 200 | 192 |
|  ארצות הברית | מצעד השירים הלטיניים | 2 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 2× (לטיני) | 120,000 |
 מכירות + הזרמת מדיה בלבד
הערות שוליים

↑  Home - Universal Music Latin Entertainment, Universal Music Latin Entertainment (באנגלית)
↑  "Karol G Chart History". Billboard. נבדק ב-2018-07-07.
↑  "Karol G Chart History". Billboard. נבדק ב-2018-07-07.
↑  Unstoppable - Karol G | Songs, Reviews, Credits | AllMusic, AllMusic
↑  "Gold & Platinum - RIAA". RIAA (באנגלית אמריקאית). נבדק ב-2018-07-07.
↑  KarolGVEVO (2017-06-08), Karol G, Bad Bunny - Ahora Me Llama, נבדק ב-2018-07-07
↑  "Gold & Platinum - RIAA". RIAA (באנגלית אמריקאית). נבדק ב-2018-07-07.
| קרול ג'י |
| --- | --- | --- |
| דיסקוגרפיה • וידאוגרפיה • שירים | דיסקוגרפיה • וידאוגרפיה • שירים |  |
| אלבומי אולפן | Unstoppable • Ocean • KG0516 • Mañana Será Bonito |  |
| מיקסטייפים | Super Single • Mañana Será Bonito (Bichota Season) |  |
| סיבובי הופעות | Ocean World Tour • Bichota Tour • Strip Love Tour • Mañana Será Bonito Tour |  |
| ערכים קשורים | Universal Music Latin Entertainment |  |
| קרול ג'י – סינגלים |
| --- | --- | --- |
| Super Single | "Dime Que Si" • "Bajo Control" • "Gracias" • "Amor de Dos" • "Lloro Por Ti" • "Ricos Besos" • "Si Te Confieso" • "Ya No Te Creo" • "Te Lo Quiero Hacer" • "Dime" |  |
| Unstoppable | "Casi Nada" • "Muñeco de Lego" • "Hello" • "A Ella" • "Ahora Me Llama" • "Eres Mi Todo" • "La Dama" |  |
| Ocean | "Pineapple" • "Mi Cama" • "Culpables" • "Créeme" • "Punto G" • "Ocean" • "Love with a Quality" • "Dices Que Te Vas" |  |
| KG0516 | "Tusa" • "Ay, Dios Mío!" • "Bichota" • "Location" • "El Makinon" • "El Barco" • "200 Copas" |  |
| Mañana Será Bonito | "Provenza" • "Gatúbela" • "Cairo" • "X Si Volvemos" • "TQG" • "Mientras Me Curo del Cora" • "Amargura" |  |
| סינגלים אחרים | "En la Playa" • "Mi Mala" • "Mi Mala (Remix)" • "Tu Pum Pum" • "Princesa" • "Dicen" • "Calypso (Remix)" • "Dame Tu Cosita (Remix)" • "Secreto" • "Hijoepu*#" • "China" • "Follow" • "X" • "Caramelo (Remix)" • "Don't Be Shy" • "Sejodioto" • "No Te Deseo El Mal" • "Friki" • "Mamiii" • "Un Viaje" • "La Vida Es Una" |  |
| --- | --- |
בקרת זהויות :  MusicBrainz release group: 145c9698-e4ae-4c83-be05-8ccf67859c51
אבטין

| --- | --- |
אבטין מכיוון דרום-מערב
שם בערבית: إبطن
מדינה: ישראל ישראל
מחוז: חיפה
מועצה אזורית: זבולון
גובה ממוצע: ‎49 מטר
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף יולי 2024 (אומדן)
  - אוכלוסייה: 2,963 תושבים
    - שינוי בגודל האוכלוסייה: ‎1.2% בשנה
 מפת מיקום  מפה דינמית   (למפת הגליל המערבי מוגדלת) אבטין(למפת הגליל המערבי רגילה) אבטין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבטין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבטין32°45′41″N 35°06′47″E﻿ / ﻿32.7614901010426°N 35.1129851291326°E﻿ / 32.7614901010426; 35.1129851291326  heמפת היישובים של מועצה אזורית זבולון (in English: Zevulun Regional Council) באדום - אבטין בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 2 מתוך 10

אִבְּטִין (בערבית: إبطن) הוא יישוב בדואי בעמק זבולון, השוכן בין רכסים לבית העלמין תל רגב, כארבעה קילומטרים מדרום לקריית אתא. היישוב שייך למועצה אזורית זבולון והוא היישוב הגדול ביותר בה עם כ-2,900 תושבים (נכון לשנת 2022).
בכפר יש בי"ס יסודי וקריית חינוך תיכונית.
מן המשפחות הבולטות שמתגוררות בכפר:
עמרייה, זבידאת, ח'אלדי, אבו קמיר, אבו ג'בל, תורכמאן, שקור, בושקאר, נעראני, אלפקיר, הנדאוי, תפאל.
היסטוריה

ראשיתה של אבטין בחווה חקלאית שהוקמה על ידי חאג' טאהר קרמאן בשיתוף פעולה עם גורמים יהודיים. בין החווה לבין כפר חסידים התעוררו סכסוכי שכנים על קרקעות. במלחמת העצמאות התרכזו בני משפחת קרמאן בחווה באבטין ובעצת דוד הכהן לא ברחו מארץ ישראל. לאחר מכן מנע דוד בן-גוריון, על פי בקשת דוד הכהן את גירושם. בראשית ימי המדינה נודע הכפר כאחוזת קרמאן או אחוזת אבטין.
בשנות ה-60 היה המקום לכפר בדווי. בשנת 1975 הורחב המקום במסגרת התוכנית ליישוב בדואים במקומות קבועים. תושביו הם בני השבטים עמריה וערב אל ח'ואלד וערב אלזובידאת וערב אלחילף וערב אלתורכמאן וכן משפחות בודדות משבטים אחרים.
על פי החוקרים מקור השם איבטין בשם העיר בֶטֶן המופיעה בספר יהושע כעיר השוכנת על גבול נחלת שבט אשר. בטן מזוהה עם האתר הארכאולוגי תל פר השוכן מצפון מערב ליישוב.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  עולים וחורשים לא שלהם, דבר, 29 במאי 1935
↑  שמעון רפפורט, יצחק לץ ושאול הון, האם הכיר קרמאן את משה דיין? אולי מהטלוויזיה, מעריב, 12 באוגוסט 1976
↑  ק. מנחם, תנועת הרישום בצפון להחזרת משפחות הפליטים, דבר, 11 באוגוסט 1949
↑  מנחם תלמי, שולחנה של סועד קרמאן, מעריב, 18 בדצמבר 1962
↑  ארנון מדזיני, התנחלות הבדווים בגליל, בתוך ארצות הגליל, משרד הביטחון, 1983, עמ' 559
↑  12 עיירות לבדווים ועיירה דרוזית, דבר, 31 במרץ 1975
↑  נסיון להביא לסולחה בין חמולות, מעריב, 8 באוקטובר 1976
↑  ארנון מדזיני, התנחלות הבדווים בגליל, בתוך ארצות הגליל, משרד הביטחון, 1983, עמ' 552
↑  פרק יט פסוק כה
| --- | --- |
בקרת זהויות :  NLI: 987007582175705171  VIAF: 48146461515627730850   WorldCat (עם VIAF): 48146461515627730850 
איבטין
ח'רבת אִבטוּן - בצפון הכפר, ובה שרידים מהתקופה הרומית\ביזנטית
The Least Successful Human Cannonball

The Least Successful Human Cannonball (מאנגלית: כדור התותח האנושי הכי פחות מוצלח) הוא האלבום החמישי של להקת הת'ראש מטאל הגרמנית דסטרקשן. האלבום יצא לאור בשנת 1998. מבחינה מוזיקלית, האלבום שונה מאוד מסגנון הת'ראש הרגיל של הלהקה ומכיל בתוכו אלמנטים של ז'אנרים נוספים כגון גרוב מטאל ומטאל אלטרנטיבי.